Katso, minä reen uutta; -
nyt se taimelle puhkeaa, -
ettekö sitä huomaa?
Hei! Tutkimusmatkamme Jesajan kirjaan jatkuu.
Tämän jakson otsikkona on -
Hänen haavojensa kautta me olemme parannetut!
Tarkastelemme Jesajan kirjan lukuja 49-57.
Tutkimme Jesajan kirjasta osiota Lohdutuksen kirja.
Kirja sisältää tulevaisuuden näkyjä, -
siis siihen nähden, mitä Jesaja elinaikanaan kertoi.
Käymme nyt tarkastelemaan sen sanoman ydintä -
eli sitä, että syntivelkamme on sovitettu.
Ensin tutkimme sovituksen salaisuutta -
eli sanomaa Herran kärsivästä palvelijasta.
Sitten luemme siitä, mitä on elämä pelastettuna.
Menemme suoraan lukuun 52 -
eli sanomaan Herran kärsivästä palvelijasta.
Luvussa 52 jakeesta 13 eteenpäin luemme: -
"- Katso, minun palvelijani menestyy: -
hänestä tulee korkea, ylhäinen ja suuri.
Ja kuitenkin monet järkyttyivät hänet nähdessään -
- tuskin häntä enää ihmiseksi tunsi, -
niin kammottavasti hänet oli runneltu.
Mutta hän saattaa vielä ihmetyksiin kansat, -
hänet nähdessään kuninkaat mykistyvät, -
sillä sen, mitä heille ei koskaan kerrottu, sen he saavat nähdä. -
mistä he eivät ikinä ole kuulleet, sen he saavat nyt kokea."
Profetia Herran kärsivästä palvelijasta alkaa.
Ilmoitus on uusi ja ainutlaatuinen Jesajan aikana.
Profetiassa yhdistyy ajatus Jumalan palvelijasta -
ja tulevasta kuninkaasta. Profetia täyttyy yksin Jeesuksessa.
Luemme profetian ytimen Jesajan kirjan luvusta 53: -
Voit vaikka sulkea silmäsi ja kuunnella, -
mitä Jesaja kertoo sinulle Vapahtajastasi Jeesuksesta.
"Kuka uskoo meidän sanomamme?
Kuka ymmärtää Herran käsivarren voiman?
Hän kasvoi Herran edessä kuin vähäinen verso, -
kuin vesa kuivasta maasta. Ei hänellä ollut vartta, -
ei kauneutta, jota olisimme ihaillen katselleet, -
ei hahmoa, johon olisimme mieltyneet.
Hyljeksitty hän oli, ihmisten torjuma, kipujen mies, -
sairauden tuttava, josta kaikki käänsivät katseensa pois.
Halveksittu hän oli, me emme häntä minään pitäneet.
Ja kuitenkin: hän kantoi meidän kipumme, -
otti taakakseen meidän sairautemme.
Omista teoistaan me uskoimme hänen kärsivän rangaistusta, -
luulimme Jumalan häntä niistä lyövän ja kurittavan, -
vaikka meidän rikkomuksemme olivat hänet lävistäneet -
ja meidän pahat tekomme hänet ruhjoneet.
Hän kärsi rangaistuksen, jotta meillä olisi rauha, -
hänen haavojensa hinnalla me olemme parantuneet.
Me harhailimme eksyneinä kuin lampaat, -
jokainen meistä kääntyi omalle tielleen.
Mutta Herra pani meidän kaikkien syntivelan hänen kannettavakseen.
Häntä piinattiin, ja hän alistui siihen, -
ei hän suutansa avannut. Kuin karitsa, jota teuraaksi viedään, -
niin kuin lammas, joka on ääneti keritsijäinsä edessä, -
ei hänkään suutansa avannut.
Hänet vangittiin, tuomittiin ja vietiin pois -
- kuka hänen kansastaan siitä välitti?
Hänet syöstiin pois elävien maasta, -
hänet lyötiin hengiltä kansansa rikkomusten tähden.
Hänet oli määrä haudata jumalattomien joukkoon.
Rikkaan haudassa hän sai leposijansa.
Koskaan hän ei ollut harjoittanut vääryyttä -
eikä petos ollut noussut hänen huulilleen.
Herra näki hyväksi, että hänet ruhjottiin, -
että hänet lävistettiin. Mutta kun hän antoi itsensä sovitusuhriksi, -
hän saa nähdä sukunsa jatkuvan, hän elää kauan, -
ja Herran tahto täyttyy hänen kauttansa."
Meidän ihmisten on vaikea ymmärtää -
Jeesuksen kuoleman olleen oikeasti Jumalan tahto.
Kuitenkin kristinuskon ydin on nimenomaan -
Jeesuksen, Jumalan Pojan, ristinkuolemassa eli sovitustyössä.
Ihmeellisin profetian sanoin Jesaja edeltä käsin kertoi, -
millainen on Jeesuksen elämä ja kuolema.
Samalla jo kerrotaan Hänen ylösnousemuksestaan: -
"...hän saa nähdä sukunsa jatkuvan, hän elää kauan..."
Jakeesta 11 sanoma jatkuu vielä: -
"Ahdistuksensa jälkeen hän näkee valon, -
ja Jumalan tunteminen ravitsee hänet.
Minun vanhurskas palvelijani tekee vanhurskaiksi monet, -
heidän pahat tekonsa hän kantaa.
Minä annan hänelle paikan suurten joukossa, -
hän saa jakaa saalista mahtavien kanssa, -
koska hän antoi itsensä kuolemalle alttiiksi -
ja hänet luettiin rikollisten joukkoon.
Hän otti kantaakseen monien synnit, -
hän pyysi pahantekijöilleen armoa."
Jokainen yksityiskohta toteutui Jeesuksen elämän yhteydessä, -
ristiinnaulitsemisen yhteydessä, ylösnousemuksen yhteydessä.
Kohdasta Kol. 2:15 luemme: -
"Hän riisui aseista vallat ja voimat ja saattoi ne kaikki häpeään, -
kun hän teki Kristuksesta niiden voittajan."
Kolossalaiskirje osaltaan avaa sitä, -
mitä tapahtui Jeesuksen ristinkuoleman -
ja ylösnousemuksen yhteydessä.
Jesaja jo ennalta käsin kertoi kaikesta.
Luvussa 53 on jokainen jae toteutunut kirjaimellisesti.
Jesajan kirja on todellista profetiaa.
Vanhin tunnettu Jesajan kirjan kirjakäärö on noin v. 100 eKr.
Se on siis aito profetia.
Näin Jumala edeltä käsin kertoi sovituksen salaisuudesta, -
pelastuksen salaisuudesta.
Nyt, ystävä hyvä, kaikki tuo on totta.
Se on totta sinun elämässäsi.
Ota todesta tuo armon sana, jonka kuulit.
Jeesus Kristus kuoli ristillä.
Hän voitti siellä kaikki juuri sinua kiusaavat -
synnin, kuoleman ja perkeleen voimat.
Missä muodossa pahan voimat ja kavalat käärmeet pyrkivätkin -
sinua vastaan käymään, niin niiden taistelu on turha.
Jeesus on murskannut käärmeen pään.
Sinä olet Kristuksessa ja Kristus on sinussa.
Olet voittajan puolella. Sinulle kuuluu omantunnon rauha ja vapaus -
sekä lepo Jeesuksessa Kristuksessa.
Ihmeellinen on tämä armon sanoma meille.
Mitä se merkitsee, että Jeesus on kuollut ristillä, -
pelastuksen ovi on avattu?
Seuraavissa luvuissa meille avataan pelastuksen todellisuutta.
Luku 54 alkaa näin: -
"Riemuitse, hedelmätön, sinä, joka et koskaan synnyttänyt!
Huuda riemusta, iloitse, sinä, joka et ole synnytyskipuja kokenut!
Nyt sinulla, hylätyllä, on enemmän lapsia -
kuin konsanaan aviovaimolla, sanoo Herra."
"...sinun lunastajasi on Israelin Pyhä -
- häntä kutsutaan koko maanpiirin Jumalaksi."
Israelia oli kuvattu edellä hylättynä vaimona.
Nyt kerrotaan, mikä on se Jumalan siunaus -
ja pelastuksen salaisuus tälle hylätylle.
Me voimme myös ottaa näitä sanoja omalle sydämellemme.
Sinä saat ottaa. Sinä, joka olet kokenut itsesi hylätyksi, -
epäonnistuneeksi, elämässäsi vararikon tehneeksi.
Kaikki Jumalan armo kuuluu sinulle.
Kaikki pelastuksen ihanuus ja rikkaus.
Mutta ymmärrä, että sanoma Herran kärsivästä palvelijasta on -
perustana tälle kaikelle. Jeesuksen todellinen sovitustyö, -
ristinkuolema. Emme voi koskaan sivuuttaa sanomaa rististä -
kristillisen uskomme perustana ja ytimenä -
ja Jeesuksesta kipujen miehenä ja sairauden tuttavana.
Mutta juuri tämä Jeesus on Parantajamme ja Pelastajamme.
Pelastuksen todellisuuden kuvaus jatkuu, -
kun luemme luvun 54 jakeesta 8 eteenpäin: -
"Vain tuokioksi, vihani vimmassa, minä käänsin kasvoni sinusta pois,-
mutta minä armahdan sinua, -
minun uskollisuuteni on ikuinen, sanoo Herra, sinun lunastajasi."
"Vaikka vuoret järkkyisivät ja kukkulat horjuisivat, -
minun rakkauteni sinuun ei järky eikä minun rauhanliittoni horju, -
sanoo Herra, sinun armahtajasi."
"Herra itse on opettava sinun poikiasi, -
runsas on lastesi onni ja rauha.
Kun oikeus on sinun perustuksesi, sinä kestät.
Olet kaukana sorrosta, sen uhka ei enää sinuun yllä, -
olet vapautunut pelosta, ei se enää sinuun pysty.
Jos joku hyökkää kimppuusi, minä en häntä auta.
Joka hyökkää kimppuusi, se sortuu jalkojesi juureen."
"...ja niin jokainen ase, joka taotaan sinua vastaan, on tehoton.
Jokaisen kielen, joka käy sinua syyttämään, -
sinä osoitat valehtelijaksi. Tämä on Herran palvelijoiden perintöosa.
Minä annan heille siihen oikeuden, sanoo Herra."
Jumalaan turvaavat saavat jokainen kerran oikeuden.
Kerran se tapahtuu, viimeistään ikuisella tuomiolla, -
joka on vapauttava tuomio Herran omille.
Jos siis tänä päivänä elämässäsi on vaikeuksia, -
sinua kohdellaan väärin, kohtaat epäoikeudenmukaisuutta, -
älä pelkää. Kaikki oikeudenmukaisuus tulee lopulta tapahtumaan.
Pelastuksen sisällön kuvaus jatkuu edelleen: -
"Kuulkaa, kaikki janoiset! Tulkaa veden ääreen!
Te, joilla ei ole rahaa, tulkaa, ostakaa viljaa ilmaiseksi, syökää,-
ottakaa maksutta viiniä ja maitoa!
Miksi punnitsette hopeaa maksuksi siitä, mikä ei ole leipää, -
vaihdatte työstä saamanne palkan siihen, mikä ei tee kylläiseksi?
Kuulkaa minua, niin saatte syödä hyvin, -
te saatte nauttia parhaista herkuista."
Kuvattuaan Herran palvelijan kärsimyksen -
Jesaja huutaa esille pelastus- sanoman.
Aivan, kuten Jeesus huusi sen Temppelijuhlien aikaan.
Luemme siitä raamatunpaikasta Joh. 7:37: -
"Jos jonkun on jano, tulkoon minun luokseni ja juokoon!
Joka uskoo minuun, 'hänen sisimmästään kumpuavat -
elävän veden virrat', niin kuin kirjoituksissa sanotaan."
Niin kuin Jesajan kirjassakin sanotaan.
Ystävä, onhan sinulla jano?
Juo, juo vettä elämän lähteestä!
Ota evankeliumin Sana sydämellesi!
Kun jatkamme luvun 55 lukemista, meille luvataan: -
"Kuulkaa minua, tulkaa minun luokseni, kuulkaa, niin te saatte elää!
Minä teen ikuisen liiton teidän kanssanne ja lupaan olla -
liitossani uskollinen, niin kuin olin uskollinen Daavidille."
"Etsikää Herraa, kun hänet vielä voi löytää, -
huutakaa häntä avuksi, kun hän on lähellä!
Hylätköön jumalaton tiensä ja väärintekijä juonensa, -
kääntyköön takaisin Herran luo, sillä hän armahtaa, -
turvautukoon Jumalaan, sillä hänen anteeksiantonsa on runsas.
Kristinusko on oikeasti vakava asia.
Kristinusko ei ole jokin vaihtoehto toisten joukossa, -
vaan se on elinehto.
Vain Jeesus-tie on elämän tie. Muut tiet ovat kuoleman teitä.
Jeesus yksin on perille viejä.
Jeesus yksin vie meidät ikuiseen elämään.
Ystävä hyvä, jos nyt näitä kysymyksiä pohdit -
ja mietit, onko Jeesus sinun Vapahtajasi, -
saako Hän asua sinun sydämessäsi, -
saako Hän hallita ja johtaa sinun elämääsi.
Jos nämä kysymykset ovat mielessäsi, rohkaisen sinua.
Rukoile kanssani rukous, pelastusrukous.
Voit rukoilla kanssani näillä sanoilla.
Herra Jeesus Kristus, anna minulle syntini anteeksi.
Tule minunkin sydämeeni asumaan.
Pese, huuhdo puhtaaksi minunkin sydämeni.
Herra Jeesus, jätän elämäni sinulle.
Johdata minua elämässäni.
Vie minut kerran perille taivaankotiin.
Jeesuksen nimessä. Aamen.
Ystävä hyvä, rukoilit tärkeän rukouksen.
Jeesuksen Kristuksen palvelijana voin julistaa ja vakuuttaa sinulle:
Jeesuksen nimessä ja veressä kaikki sinun syntisi on anteeksi annettu.
Jeesuksen nimessä: ole vapaa.
Älä jää yksin.
Avaa Raamattusi. Ala lukea elämän sanoja sieltä.
Lähde mukaan seurakunnan yhteyteen.
Siellä toiset uskovat rohkaisevat ja kantavat sinua.
Me tarvitsemme yhteyttä.
Me tarvitsemme elämän Sanaa ohjeeksi elämäämme.
Älä jää yksin. Liity uskovien yhteyteen.
Jatkamme Jesajan kirjan luvun 55 tutkimista.
Siellä kerrotaan meille muutakin tärkeää. Jakeesta 8 alkaen: -
"- Minun ajatukseni eivät ole teidän ajatuksianne -
eivätkä teidän tienne ole minun teitäni, sanoo Herra.
Sillä niin korkealla kuin taivas kaartuu maan yllä, -
niin korkealla ovat minun tieni teidän teittenne yläpuolella -
ja minun ajatukseni teidän ajatustenne yläpuolella."
Tässä on upean runollinenkin ilmaisu Jumalan kaikkivaltiudesta.
On turvallista, että meillä on tällainen Jumala, -
Jumala, joka on meidän ajatustemme yläpuolella.
Hän on todellinen Kaikkivaltias, todellinen turvan antaja.
Mitä on Hänen Sanansa voima?
Siitä luemme seuraavaksi kauniin ilmaisun Jesajan kirjasta: -
"Niin kuin sade ja lumi tulevat taivaasta eivätkä sinne palaa -
vaan kastelevat maan, joka hedelmöityy ja versoo -
ja antaa kylväjälle siemenen ja nälkäiselle leivän, -
niin käy myös sanan, joka minun suustani lähtee: -
se ei tyhjänä palaa vaan täyttää tehtävän, -
jonka minä sille annan, ja saa menestymään kaiken, -
mitä varten sen lähetän."
Tällainen on Jumalan Sana.
Millainen on se tie, jota kuljemme, pelastustie, Jeesus-tie?
Siitä Jesaja kertoo ihmeellisin sanoin.
Luemme luvusta 55 jakeesta 12 eteenpäin.
"Iloiten te saatte lähteä matkaan, ja onnellisesti te pääsette perille.
Vuoret ja kukkulat riemuitsevat teidän edessänne, -
ja kaikki metsän puut taputtavat käsiään.
Orjantappuran paikalle nousee sypressi -
ja piikkipensaan paikalle myrtti.
Tämä tapahtuu Herran nimen kunniaksi -
ja on ikuinen merkki, joka ei koskaan katoa."
Me lähdemme iloiten elämän tielle matkaan, -
koska kaikki annetaan meille alussa lahjaksi. Kaikki annetaan anteeksi.
Tie voi olla vaivalloinenkin, mutta se tie vie perille.
Jeesus on perille viejä. Pääsemme onnellisesti perille -
Jeesuksen vieminä.
Tässä on erikoista puhetta luonnonkuvauksen kielellä.
Myrtti ja tässä mainittu -
toinen kasvi, sypressi, ovat ikivihreitä kasveja.
Elämän merkkejä.
Tällä tavoin luomakuntakin todistaa Jumalan teoista.
Tämänkertaisen Jesajan kirjan tut- kimisemme alkaa olla päätöksessään.
Kuulemme vielä luvusta 57 rohkaisun sanat.
"Korkea ja Ylhäinen, hän, joka pysyy ikuisesti, -
jonka nimi on Pyhä, sanoo näin: -
- Minä asun korkeudessa ja pyhyydessä, -
mutta asun myös murtuneiden ja nöyrien luona.
Minä virvoitan murtuneiden hengen ja herätän eloon nöyrien sydämen."
Korkealla ja Pyhällä Jumalalla on särjetty ja nöyrä kansa.
Hän virvoittaa sinut. Hän auttaa sinua sinun murtumisesi hetkessä.
Hän lupaa: Mutta nyt tahdon parantaa tämän kansan, -
johtaa sen askelia, tahdon antaa sille lohdutuksen.
Sen surevien huulille minä annan ylistyksen hedelmän.
Minä annan rauhan, rauhan lähelle ja kauas - sanoo Herra -
ja minä parannan heidät."
Jumalan lapsilla on se, mikä jumalattomilta puuttuu, -
rauha Jumalan kanssa. Rauhan lähtö- kohta on Vapahtajan sovitustyö, -
Hänen ristillä uhraamansa veri.
Tämän kaiken kautta sinullekin on avattu elämässäsi -
parantumisen ja pelastumisen tie.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan -
Isän ja Pojan ja Pyhän Hengen nimeen. Aamen.
Jesajan kirja päättyy tulevaisuuden näköaloihin.
On mielenkiintoista lukea Raamattua kokonaisuutena -
ja löytää sieltä niitä näköaloja, -
mitä Jumala kertoo tulevaisuudestamme.
Nuo näköalat ovat niin mielenkiintoisia, -
että olen halunnut perehtyä niihin enemmänkin.
Itse asiassa kirjoitin niistä vuosi sitten kirjan -
Kirkkautta kohti, Näköaloja ilmestyskirjaan.
Kirjani on Ilmestyskirjan ytimekäs selitysteos, -
mutta tässä on koottuna läpi koko Raamatun -
näköaloja tulevaisuuteen nähden.
Kirjani ehdoton päähenkilö on Jeesus Kristus.
Kirjani selkeä pääsanoma on: Jeesus tulee takaisin.
Olen kirjassani halunnut avata ja tulkita -
Raamatun ilmestyskirjallisuuden usein vaikeastikin ymmärrettäviä -
vertauskuvia ja näköaloja.
Olen koonnut kirjani liiteosiin -
erilaisia selitysosuuksia siitä, -
miten tulevaisuuden näköalat ovat esillä jo VT:ssa: -
Mooseksen kirjoissa, Danielin kirjassa ja profeettakirjoissa, -
Jesajan kirjassakin. Kirjani on mielenkiintoinen löytöretki -
Raamatun ilmestyskirjallisuuteen.
Siinä on myös havainnollistavia kuvia ja taulukoita.
Ja ennen kaikkea kirjani on rohkaisukirja.
Koen, että Jumala haluaa tässä ajassa rohkaista meitä kristittyjä.
Kirjaa saa hyvin varustetuista kristillisistä kirjakaupoista, -
TV7-kaupasta se on myös saatavilla.
Voit myös tilata sitä suoraan minulta.
Kirjastani on hyviä tarjouksia.
Katso tarkemmin kotisivuni www.karivalkonen.fi.
Siunattuja lukuhetkiä!
Jesajan kirja on vahvaa rukous- opetusta meille.
Kun sinulla on hätä, kerro hätäsi Jumalalle.
Sinun ei tarvitse miettiä, mitä hienoja sanoja kertoisit.
Jumala näkee sydämeen.
Yksinkertaisin rukous on oikeastaan: Jeesus, auta!
Kaikkein yksinkertaisin rukous on, kun huudat Jeesuksen nimeä avuksi.
Huudat sydämessäsi: Jeesus!
Hän kuulee, Hän näkee, Hän ymmärtää.
Verraton on se rukous, jonka Jeesus on itse opettanut meille -
eli Isä meidän -rukous.
Isä meidän, joka olet taivaissa. Pyhitetty olkoon Sinun nimesi.
Tulkoon Sinun valtakuntasi. Tapahtukoon Sinun tahtosi, -
myös maan päällä niin kuin taivaassa.
Anna meille tänä päivänä meidän jokapäiväinen leipämme.
Ja anna meille meidän syntimme anteeksi, -
niin kuin mekin anteeksi annamme niille, -
jotka ovat meitä vastaan rikkoneet.
Äläkä saata meitä kiusaukseen, vaan päästä meidät pahasta.
Sillä sinun on valtakunta ja voima ja kunnia iankaikkisesti. Aamen.
Tekstitys: Tuula-Riitta Virrankare
Kiitos, että olet seurannut Jesajan kirjan ohjelmasarjaa!
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukoustukeasi ja taloudellista tukeasi.
Voit osoittaa taloudellista tukea soittamalla ruudun puhelinnumeroon.
Voit myös lahjoittaa summan pankkitilille.
Tilinumero ja viitenumero näkyvät ruudussa.
Kiitos tuestasi! Jumalan siunausta sinulle!